Samcchė–Džavachetija

Samcchė–Džavachetija () – administracinis regionas pietų Gruzijoje, buvusi Meschetija.

Per regioną eina BTC naftotiekis ir Pietų Kaukazo dujotiekis.

 Geografija 
Šiaurėje ribojasi su Gurija ir Imeretija, šiaurės rytuose ir rytuose – su Šida Kartliu ir Kvemo Kartliu, pietuose – su Armėnija ir Turkija, vakaruose – su Adžarija.

Samcchę–Džavachetiją sudaro:
 Achalcichės rajonas
 Adigenio rajonas
 Aspindzos rajonas
 Boržomio rajonas
 Achalkalakio rajonas
 Ninocmindos rajonas

Regione:
 5 miestai
 6 miesto tipo gyvenvietės
 268 kaimai.

 Demografija ir armėnų problema 
50,5 % regiono gyventojų yra armėnai, daugiausia gyvenantys Achalkalakio ir Ninocmindos rajonuose. Greta gyvena gruzinai (48,3 %), rusai (0,4 %), graikai (0,3 %) ir osetinai (0,2 %) (2014).georgia-ethnic-2014 Armėnai valdymo institucijose sudaro mažumą, nors pagal dalį gyventojų skaičiuje jų ten turėtų būti apie pusę. Gubernatoriaus komandoje armėnų yra tik 11 % (3 iš 26), mokesčių inspekcijoje – 19,5 % (16 iš 82)Georgia’s Armenian and Azeri Minorities , 22 November 2006 (free registration needed to view the full report) ir t. t.
Armėnai jaučiasi Gruzijos vyriausybės diskriminuojami ir atstumiamiReuters AlertNet – Georgia’s Armenian and Azeri Minorities . Regione yra buvę demonstracijų, policijos žiaurumų malšinant neramumusReuters Foundation; Alertnet, 22 Nov 2006, Georgia’s Armenian and Azeri Minorities http://www.alertnet.org/thenews/newsdesk/ICG/a839b86ed70730cc9b32cbd9a898fc90.htm ]. Daug armėnų mano, kad juos laiko antrarūšiais Gruzijos piliečiais. Vietinių armėnų organizacija Jungtinis Džavacho demokratinis susivienijimas () reikalauja vietinės autonomijos, kokia žadama abchazams ir osetinams.

 Meschetinų deportacija 
Gruzijos pasienyje su Turkija gyveno Meschetijos turkai (meschetinai). Jų gyvenama teritorija buvo vadinama Meschetija (dabar – Samcchė). 1944 m. lapkričio 15 d.- lapkričio 25 d. meschetinai buvo deportuoti į Kazachiją, Kirgiziją ir Uzbekiją. Manoma, kad iš 100 000 išvežtų gyvuliniuose vagonuose apie 10 000 žuvo.http://www.guardian.co.uk/news/2003/apr/05/guardianobituaries.usa as retrieved on 29 Apr 2008 20:59:44 GMT

 Šaltiniai 

Kategorija:Gruzijos regionai